La matrícula dels Tallers de Cultura del curs 2025-2026 començarà el 4 de setembre
2025-07-24

La Regidoria de Cultura i Joventut de l’Ajuntament de Burjassot, dirigida per Javier Naharros, ha dissenyat una nova proposta de Tallers dirigida a tota la ciutadania per al pròxim curs 2025-26. Esta oferta formativa, pensada per a totes les edats, es desenvoluparà a la Casa de Cultura i inclou una gran varietat d’opcions i d’horaris.

Les matrícules podran fer-se, tant telemàtica com presencialment, a partir del 4 de setembre. La matrícula telemàtica s’haurà de formalitzar en aquest ENLLAÇ.

La matrícula presencial s’haurà de realitzar, amb Cita Prèvia, a la Casa de Cultura, de dilluns a divendres, en horari de 9.00 a 14.00 i dimarts i dijous de 16.00 a 18.00 h. La cita prèvia per a les matrícules de setembre es podran demanar a partir del dilluns 7 de juliol.

DÍPTIC INFORMATIU

L’anglés torna a ser el protagonista de l’àrea d’idiomes. Prèviament a formalitzar la matrícula, s’haurà de realitzar una prova de nivell presencial a la Casa de Cultura, amb cita prèvia. La informació per a les proves de nivell pot consultar-se en el fullet editat per l’Ajuntament.

Enguany, a més, l’oferta de Tallers proposa cursos d’iniciació i de nivell mitjà de guitarra i de guitarra elèctrica, així com cursos d’interpretació tant per a majors com per als més menuts.

Les arts plàstiques estaran prsesents amb els tallers de terrisseria i ceràmica i dibuix i pintura. I en l’àrea de Noves Tecnologies, s’oferixen cursos d’Informàtica, com el taller monogràfic d’informàtica i Internet en un nivell inicial per a majors de 55 anys o el taller d’accessibilitat a Internet per a majors.

Els cursos començaran el 13 d’octubre i finalitzaran el 5 de juny, a excepció dels d’informàtica que ho faran el 9 de febrer de 2026, en tractar-se de cursos monogràfics.